วิกิพีเดีย:เสนอชื่อเพื่อเป็นผู้ดูแล/Kaoavi

เหตุผลในการเสนอ: เนื่องด้วยคุณ Kaoavi มีความรู้เกี่ยวกับประเทศญี่ปุ่นระดับหนึ่ง บวกกับประสบการณ์จัดการบทความในหลายหัวเรื่อง รวมถึงมีความเข้าใจในนโยบายต่าง ๆ พอสมควร เชื่อว่าจะช่วยแบ่งเบาภาระผู้ดูแลระบบท่านอื่น ๆ ได้เป็นอย่างดี
ทั้งนี้ คุณ Kaoavi มีความยินดีที่จะรับหน้าที่ผู้ดูแลระบบ โดยได้ตอบรับการทาบทามจากผมเป็นที่เรียบร้อยแล้วครับ --B20180 (คุย) 23:28, 13 กุมภาพันธ์ 2566 (+07)
(ข้อสังเกตเพิ่มเติม: มีการประกาศที่ มีเดียวิกิ:Sitenotice นอกจาก แม่แบบ:ประกาศ/หัวข้ออภิปราย ตามปกติ --Taweethaも (คุย) 10:20, 18 กุมภาพันธ์ 2566 (+07))

**คำถามต่อผู้รับการเสนอชื่อ**

**คำถามบังคับ**
ผู้รับการเสนอชื่อต้องตอบคำถามทุกข้อด้านล่าง ก่อนมีการถามคำถามเพิ่มเติม
# เมื่อได้รับเลือกเป็นผู้ดูแลระบบแล้ว คุณตั้งใจจะมีส่วนร่วมในด้านใดบ้าง
#: ประการแรกคือการเก็บกวาดบทความต่าง ๆ ในวิกิพีเดีย รวมถึงการดำเนินงานในหน้า วิกิพีเดีย:แจ้งผู้ดูแลระบบ และ วิกิพีเดีย:แจ้งผู้ดูแลระบบ/แจ้งความ เพื่อแบ่งเบาภาระของผู้ดูแลระบบท่านอื่นด้วย ประการสองคือการตรวจสอบหน้าบทความที่ถูกสร้างใหม่ในส่วนนี้ผมเคยเป็นผู้ตรวจตรามาก่อนจึงทราบนโยบายความโดดเด่นเป็นอย่างดี ในอดีตเมื่อเจอบทความที่ไม่ผ่านมาตรฐานนั้นหากมีสาระจะย้ายไปยังฉบับร่างก่อนและแจ้งให้ผู้ที่สร้างบทความทราบ หรือเมื่อเจอบทความที่ไร้สาระเป็นการก่อกวนจะแจ้งผู้ดูแลระบบลบซึ่งใช้เวลารอมากกว่า 2-3 วัน ซึ่งหากผมได้เป็นผู้ดูแลจะช่วยลดระยะเวลาตรงนี้ได้แน่นอนครับ -- Kaoavi はる (คุย) 06:28, 14 กุมภาพันธ์ 2566 (+07)
# คุณคิดว่าผลงานที่ดีที่สุดในวิกิพีเดียของคุณคืออะไร เพราะเหตุใด
#: ผมคิดว่าผลงานที่ดีที่สุดของผมไม่มีอะไรโดดเด่นเป็นพิเศษ แต่จะเป็นการช่วยเหลือผู้เขียนอื่น ๆ ที่พึ่งเริ่มเขียน ปรับปรุงบทความที่ไม่ผ่านมาตราฐาน ช่วยตรวจหาผู้ก่อกวนในเวลาต่าง ๆ สะสางบทความที่ละเมิดลิขสิทธิ์ การได้ช่วยเหลือผู้อื่นในวิกิพีเดียถือเป็นอะไรที่ผมชอบที่สุดครับ ในด้านการต่อต้านการก่อกวนนั้นผมเคยศึกษาพฤติกรรมผู้ก่อกวนรายหนึ่งคือ "สิทธิชัย เกตุมณี" ซึ่งมักก่อกวนโดยการเขียนชื่อตนเองลงในบทความ ซึ่งผมสามารถแก้ไขปัญหาการก่อกวนของผู้ใช้รายนี้ได้ ในด้านการเขียนบทความนั้น ผมมีความชอบในเรื่องธรณีวิทยาอยู่แล้วมาผสานความชอบเกี่ยวกับประเทศญี่ปุ่น ทำให้ผมได้เขียนบทความประเภทธรณีวิทยากับภูมิศาสตร์จำนวนมาก และคอยปรับปรุงบทความเก่า ๆ ที่ถูกสร้างนานแล้ว -- Kaoavi はる (คุย) 18:49, 14 กุมภาพันธ์ 2566 (+07)
# ในอดีต คุณเคยพิพาทกับผู้ใช้คนอื่นจนคุณรู้สึกเครียดหรือไม่ คุณมีวิธีรับมืออย่างไร และคิดว่าจะรับมือกับการพิพาทในอนาคตอย่างไร
#: ค่อนข้างมากทั้งในอดีตและปัจจุบัน ในอดีตในตอนที่ผมยังเป็นผู้ใช้ใหม่นั้นหากถูกตำหนิด้วยวาจาที่รุนแรงจะเครียดกับสิ่งที่เกิดขึ้นมาก ทำให้ผมค่อนข้างเข้าใจผู้ใช้ใหม่ที่ถูกตำหนิเป็นอย่างดี ในตอนนั้นเมื่อโดนตำหนิแบบนั้นแทบอยากเลิกเขียนวิกิพีเดียเลยครับ แต่ผมสามารถรับมือได้ด้วยวิธีการไม่สนใจแต่ไม่เมินเฉย และใช้คำสุภาพในการพูดคุยไม่โต้ด้วยจาวาที่รุนแรง ในปัจจุบันก็พอมีบ้างแต่ผมไม่ได้เครียดกับเรื่องนี้เลยในปัจจุบัน  -- Kaoavi はる (คุย) 21:19, 14 กุมภาพันธ์ 2566 (+07)
# คุณคิดว่าการบล็อกผู้ใช้กับการล็อกบทความมีวัตถุประสงค์อย่างไร
#: 
#:*การบล็อกผู้ใช้ จะมีวัตถุประสงค์เพื่อป้องกันการก่อกวนของผู้ไม่ประสงค์ดี การบล็อกแบบชั่วคราวนั้นมีวัตถุประสงค์เพื่อให้ผู้ใช้ดังกล่าวหยุดการกระทำของตน แต่เมื่อปลดบล็อกแล้วยังไม่หยุดพฤติกรรมจะพิจารณาบล็อกถาวรแทน 
#:*การล็อกบทความ จะมีวัตถุประสงค์เพื่อป้องกันการก่อกวนในหน้าบทความนั้น ๆ ในช่วงเวลาใดเวลาหนึ่ง เช่น บทความของดาราท่านหนึ่งในขณะนั้นมีผู้สนใจจำนวนมากและเข้ามาแก้ไขบทความไป ๆ มา ๆ โดยไม่มีแหล่งอ้างอิง หรือมีสงครามการแก้ไขเกิดขึ้น จะพิจารณาล็อกบทความเพื่อรักษาคุณภาพของบทความในวิกิพีเดีย -- Kaoavi はる (คุย) 21:53, 14 กุมภาพันธ์ 2566 (+07)

**คำถามเพิ่มเติม**
คำถามเพิ่มเติมจากชุมชน
# คุณคาดว่าคุณจะสามารถปฏิบัติหน้าที่ผู้ดูแลระบบได้ในช่วงเวลาใดบ้างครับ --Timekeepertmk (คุย) 20:08, 18 กุมภาพันธ์ 2566 (+07)
#: ผมสามารถปฏิบัติหน้าที่ได้เฉพาะช่วงเย็นของวันธรรมดาเท่านั้นครับ ส่วนวันเสาร์ อาทิตย์ สามารถเข้าวิกิพีเดียได้ทุกช่วงเวลาครับ -- Kaoavi (คาโอเอวีไอ) (คุย) 21:32, 18 กุมภาพันธ์ 2566 (+07)
# คุณคิดว่าปัญหาสำคัญที่สุดของวิกิพีเดียภาคภาษาไทยคืออะไร และมีแนวคิดในการจัดการปัญหาที่ว่านั้นอย่างไรครับ --Timekeepertmk (คุย) 20:08, 18 กุมภาพันธ์ 2566 (+07)
#: ปัญหาสำคัญในความคิดเห็นส่วนตัวของผม มองว่าปัญหาสำคัญของวิกิพีเดียภาษาไทยคือการที่ผู้ใช้ที่มีประสบการณ์ได้แนะนำผู้ใช้ใหม่ด้วยวาจาที่ค่อนข้างไปในทางลบ การแนะนำลักษณะนี้ทำให้ผู้ใช้ใหม่บางรายไม่มั่นใจในตนเอง ไม่กล้าที่จะแก้ไข ไม่กล้าที่จะส่งฉบับร่าง ไม่กล้าที่จะสร้างบทความ เพราะ "กลัว" ที่จะถูกตำหนิด้วยวาจาแบบนั้นอีก ปัญหาลักษณะนี้ถือเป็นปัญหาที่ค่อนข้างสำคัญในมุมมองผมถึงหลายคนจะมองไม่เห็นในจุด ๆ นี้ เพราะเขาอาจจะไม่กลับมาเขียนวิกิพีเดียอีกเลย  -- Kaoavi (คาโอเอวีไอ) (คุย) 21:17, 19 กุมภาพันธ์ 2566 (+07)  แนวคิดวิธีการแก้ปัญหาของผมคือการรณรงค์ให้เตือนผู้ใช้ด้วยวาจาที่เหมาะสม ไม่ใช้คำคำห้วน ๆ เพราะในอินเทอร์เน็ตเราสื่อสารกันด้วยตัวหนังสือ เมื่อเราไม่ได้ใช้น้ำเสียงที่แท้จริงของเรา คนอื่นอาจจะตีความคำพูดเราผิดก็ได้ครับ -- Kaoavi (คาโอเอวีไอ) (คุย) 21:17, 19 กุมภาพันธ์ 2566 (+07) 
# เมื่อเทียบกับวิกิพีเดียในภาษาอื่นแล้ว คุณคิดว่าวิกิพีเดียภาษาไทยอยู่ในจุดใดในเวทีระหว่างประเทศครับ? --Tvcccp  (cn:Yesona)  (Talk)  21:06, 18 กุมภาพันธ์ 2566 (+07)
#: ผมคิดว่าวิกิพีเดียภาษาไทยนั้น เมื่อเทียบกับภาษาอื่นแล้วคิดว่าอยู่ในระดับ "กลาง" ครับ เพราะเมื่อเรามองไปในเว็บกระทู้ สื่อโซเชียลต่าง ๆ คนเหล่านั้นมักมองว่า "วิกิพีเดียไทยไม่น่าเชื่อถือ เพราะใครก็สามารถแก้ข้อมูลได้" แต่กลับไปเชื่อวิกิพีเดียภาษาอังกฤษแทนทั้งที่ใครก็สามารถแก้ไขได้เช่นกัน -- Kaoavi (คาโอเอวีไอ) (คุย) 21:39, 19 กุมภาพันธ์ 2566 (+07)
# ไม่ทราบว่าคุณต้องการสิทธิผู้ดูแลระบบอินเตอร์เฟซเพิ่มเติมด้วยหรือไม่ครับ --Lookruk 💬 (พูดคุย) 06:43, 22 กุมภาพันธ์ 2566 (+07)
#: ยินดีครับ -- Kaoavi (คาโอเอวีไอ) (คุย) 22:00, 22 กุมภาพันธ์ 2566 (+07)
# ในกรณีที่ผู้ดูแลระบบทำผิดนโยบายวิกิพีเดียเสียเอง เช่นการแก้ไขหน้านโยบายโดยไม่ถามความเห็นชอบจากชุมชน คุณจะแสดงความรับผิดชอบอย่างไรครับ --Tvcccp  (cn:Yesona)  (Talk)  22:07, 27 กุมภาพันธ์ 2566 (+07)
#: ความผิดลักษณะนี้ส่วนตัวผมคิดว่าไม่เกิดขึ้นอย่างแน่นอนกับผมครับ แต่หากมีสักครั้งที่สมมุติว่าดำเนินการอะไรโดยไม่ถามความเห็นชอบจากชุมชนจริง ก็คงทำได้เพียงขอโทษต่อชุมชนและเป็นกรณีศึกษาสำหรับผมและผู้ใช้ท่านอื่นว่าไม่ควรทำอะไรลักษณะนี้อีก -- Kaoavi (คาโอเอวีไอ) (คุย) 20:54, 28 กุมภาพันธ์ 2566 (+07)
# จากเหตุการณ์ที่เคยเกิดขึ้นในเดือนธันวาคมปีที่แล้ว ในกรณีที่เจ้าหน้าที่รัฐสามารถสืบสาวตามตัวได้ว่าคุณเป็นใคร คุณจะรับมือเหตุการณ์แบบนี้อย่างไรครับ --Tvcccp  (cn:Yesona)  (Talk)  22:07, 27 กุมภาพันธ์ 2566 (+07)
#: ในเรื่องลักษณะนี้ผมคิดว่ายังไงก็ต้องดำเนินตามกฎหมายไปก่อนครับ เพราะหากมีคนมาแจ้งดำเนินคดีกับเราไว้แล้วเจ้าหน้าที่รัฐสามารถตามตัวได้ อันดับแรกนั้นก็ควรตั้งสติและศึกษาเรื่องที่เกิดขึ้นให้เข้าใจมากที่สุด แล้วเมื่อมีหมายเรียกมาที่บ้านอย่างไรก็คงต้องไปให้ปากคำเกี่ยวกับเรื่องที่เกิดอยู่ดี ฉะนั้นควรตั้งสติและศึกษาเรื่องราวจะดีที่สุดครับ -- Kaoavi (คาโอเอวีไอ) (คุย) 20:54, 28 กุมภาพันธ์ 2566 (+07)
# อยากจะช่วยยกผลงานอื่น ๆ ที่นอกเหนือบทความที่เกี่ยวข้องกับแผ่นดินไหวหรือประเทศญี่ปุ่นด้วยครับ --Tvcccp  (cn:Yesona)  (Talk)  22:07, 27 กุมภาพันธ์ 2566 (+07)
#: นอกจากเรื่องธรณีวิทยาที่ผมชอบและเขียนเป็นประจำอยู่แล้ว ยังมีบทความด้านอื่น ๆ อีกจำนวนมากเลยครับ ทั้งการเข้าร่วมการเขียนบทความเกี่ยวกับสตรีเนื่องในวันสตรีสากลเมื่อประมาณปีที่แล้ว และล่าสุดคือโครงการ Wiki Loves Food รวมถึงยังสร้างบทความเกี่ยวกับอินเทอร์เน็ตและคอมพิวเตอร์ด้วยครับ ผลงานที่ผมสร้างแล้วภาคภูมิใจมองว่าไม่ใช่การสร้างบทความครับ แต่เป็นการช่วยเก็บกวาด จัดหมวดหมู่ ติดตามการก่อกวน ตรวจฉบับร่าง ตรวจหน้าที่พึ่งหน้ามาใหม่ และช่วยเหลือผู้ใช้อื่นในวิกิพีเดียภาษาไทย -- Kaoavi (คาโอเอวีไอ) (คุย) 21:07, 28 กุมภาพันธ์ 2566 (+07)
# คิดว่าหน้าที่ผู้ดูแลระบบของวิกิพีเดียนั้น เป็นงานที่มีเกียรติหรือไม่ครับ --Tvcccp  (cn:Yesona)  (Talk)  22:07, 27 กุมภาพันธ์ 2566 (+07)
#: คิดว่าเป็นงานที่มีเกียรติครับ เนื่องจากผู้ดูแลระบบต้องคอยระงับเหตุการณ์ข้อพิพาทต่าง ๆ และช่วยเหลือวิกิพีเดียในทางที่ดีขึ้น ถึงแม้ว่าผู้ดูแลระบบจะมีอำนาจเท่ากับผู้เขียนทั่วไป แต่ผู้ดูแลระบบมักถูกคาดหวังและนับถือมากกว่าปกติฉะนั้นผมคิดว่าผู้ดูและระบบควรปฏิบัติดีเพื่อเป็นแบบอย่างแก่ผู้ใช้ใหม่ครับ -- Kaoavi (คาโอเอวีไอ) (คุย) 21:12, 2 มีนาคม 2566 (+07)
# จากเหตุการณ์ที่เพิ่งเกิดขึ้นเมื่อวันอาทิตย์ที่ผ่านมา คุณคิดว่าการขยายขอบเขตของการต่อต้านการก่อกวน จะทำให้วิกิพีเดียปลอดภัยจากการก่อกวนหรือไม่ครับ --Tvcccp  (cn:Yesona)  (Talk)  22:07, 27 กุมภาพันธ์ 2566 (+07)
#: ต้องทราบก่อนครับว่า "การขยายขอบเขตของการต่อต้านการก่อกวน" เป็นในรูปแบบไหนและต้องทำอย่างไร แต่ผมจะยกตัวอย่างในเรื่อง การระงับการแก้ไขด้วยไอพีชั่วคราว ถ้าเป็นแบบนี้ผมว่ายังไม่ควรแก่เวลาครับ เพราะเรายังสามารถสอดส่องดูแลบทความได้ การบล็อกไอพีอาจป้องกันการก่อกวนได้จริงแต่มันก็อาจจะไปกระทบผู้ที่ใช้ไอพีเขียนเป็นประจำอยู่แล้ว -- Kaoavi (คาโอเอวีไอ) (คุย) 21:12, 2 มีนาคม 2566 (+07)

**สนับสนุน**
#  ผมไม่คิดว่าชุมชนอยู่ในบริบทที่จะเลือกเฟ้นอาสาสมัครที่สมบูรณ์แบบแต่ต้นมาทำงานตรงนี้ หากมีศักยภาพที่จะพัฒนา มีความตั้งใจและอุดมการณ์ก็เพียงพอแล้ว --Taweethaも (คุย) 10:47, 15 กุมภาพันธ์ 2566 (+07)
#  มีเพิ่มสักคนคงไม่เสียหายอะไร --Lookruk 💬 (พูดคุย) 19:38, 17 กุมภาพันธ์ 2566 (+07)
#  อยากให้มีแอดมินมาช่วยกันดูแลงานค้าง แต่ก็อยากให้มีส่วนร่วมในชุมชนมากขึ้นด้วยนะครับ Azoma  
พูดคุย 09:34, 18 กุมภาพันธ์ 2566 (+07)
#  --Mr.CN (คุย) 09:43, 18 กุมภาพันธ์ 2566 (+07)
#  มีประสบการณ์มามาก และอยากให้มีแอดมินมาช่วยกันทำให้วิกิพีเดียภาษาไทยนั้นดีขึ้น สนับสนุนครับ--Sir.B.T. (cn.Bounnakhon) (คุย) 11:44, 18 กุมภาพันธ์ 2566 (+07)
#  --MinarinUser talk:Ekminarin|talk 15:02, 18 กุมภาพันธ์ 2566 (+07)
#  --Siam2019 (คุย) 18:00, 18 กุมภาพันธ์ 2566 (+07)
#  --𝑩𝒆𝒄𝒌𝑵𝒐𝑫𝒂 (คุย) 19:47, 18 กุมภาพันธ์ 2566 (+07)
# Black.kaiser.55 (คุย) 20:57, 18 กุมภาพันธ์ 2566 (+07)
#  --Thas (คุย) 21:20, 18 กุมภาพันธ์ 2566 (+07)
#  --Adrich (คุย) 01:13, 20 กุมภาพันธ์ 2566 (+07)
# -- ผู้ใช้:Prin wanchai (คุย 20:21, 20 กุมพาพันธ์ 2566  (+07)
#  —131C191B (💬 | 📝) 23:56, 20 กุมภาพันธ์ 2566 (+07)
#  –– MayThe2nd (คุย) 02:36, 21 กุมภาพันธ์ 2566 (+07)
#  ––Koroyawin (คุย) 15:16, 22 กุมภาพันธ์ 2566 (+07)
#  --Ponpan (คุย) 20:22, 22 กุมภาพันธ์ 2566 (+07)
#  ในช่วงเวลานี้การมีผู้ดูแลระบบที่มีความตั้งใจจริงเข้ามาทำหน้าที่เป็นเรื่องที่ดีครับ --Timekeepertmk (คุย) 21:12, 28 กุมภาพันธ์ 2566 (+07)
#  ที่จริงผมจะให้เป็นกลางเพราะผิดหวังกับคำตอบในข้อสุดท้าย แต่จากความรับผิดชอบ+ความกระตือรือร้นของคุณ Kaoavi ซึ่งผมเองก็เห็นผลงานอยู่บ้าง จึงมองว่าคุณ Kaoavi คงพร้อมที่จะเสี่ยงกับงานผู้ดูแลระบบที่กดดันและอันตราย ซึ่งงานนี้ต้องทำจนถึงที่สุด และเมื่อถึงจุดหนึ่งอาจจะถอยหันหลังกลับไม่ได้ แล้วอาจจะต้องรับผลการกระทำที่เกิดขึ้นขณะปฏิบัติหน้าที่ ผมจึงให้โอกาสพิสูจน์ครับ และหวังว่าคุณ Kaoavi คงจะเตรียมใจกับงานที่กำลังจะเจอไว้แล้วนะครับ --Tvcccp  (cn:Yesona)  (Talk)  21:28, 2 มีนาคม 2566 (+07)

**เป็นกลาง**
#  --奥虎 ボンド 11:31, 22 กุมภาพันธ์ 2566 (+07)
#  --Patcha007 (คุย) 23:41, 28 กุมภาพันธ์ 2566 (+07)

**คัดค้าน**
#  แต่ทั้งนี้มีข้อสังเกตดังต่อไปนี้
## ก่อนที่ผู้ดูแลสิทธิแต่งตั้งจะพิจารณาปิดการเสนอชื่อเนื่องจากประชาคมให้ความเห็นชอบและมีผู้ใช้ที่ทำการปิดการอภิปรายแบบ Non-admin closure มาดำเนินการ (ซึ่งไม่ใช่กรณีที่ควรทำ เพราะถือเป็นการก้าวก่ายหน้าที่และดุลยพินิจของผู้ดูแลสิทธิแต่งตั้ง) มีการถามคำถามเพิ่มเติม แม้ว่าคำถามเพิ่มเติมอาจไม่ทำให้ผลของการเสนอชื่อเปลี่ยนไป แต่การถามคำถามเช่นนี้มีลักษณะเหมือนกับเป็นการดักคอผู้สมัครในลำดับสุดท้าย ซึ่งดูจะเป็นการกระทำที่ไม่สุจริตเท่าที่ควรเนื่องจากระยะห่างระหว่างคำถามหลังสุด (27 กุมภาพันธ์) กับคำถามก่อนหน้า (22 กุมภาพันธ์) ห่างกันถึง 5 วัน และในระหว่างนั้นผู้ใช้ที่ถามคำถามก็ยังมีการแก้ไขอยู่และสามารถเข้ามาถามคำถามได้ในระหว่างนั้น
## อย่างไรก็ดี คำถามที่มีการถามขึ้นมาในวันสุดท้ายถือเป็นคำถามที่มีประเด็นน่าสนใจเมื่อพิจารณาถึงลักษณะของภัยและการก่อกวนต่อวิกิพีเดียที่มากขึ้น แต่ผู้ใช้กลับพิจารณาแต่เพียงผลกระทบที่เกิดขึ้นกับตนเอง แต่ยังไม่ปรากฎว่ามีความเข้าใจที่มากพอหรือสามารถมองภาพในวงกว้างได้ว่าควรดำเนินการต่อไปอย่างไร เป็นต้นว่าการแก้ไขนโยบายโดยไม่อาศัยความเห็นพ้องของชุมชน ซึ่งผู้ใช้ไม่ได้ตอบคำถามในส่วนนี้เลย (การตอบคำถามเพียงว่า "จะไม่เกิดขึ้นกับตนเอง" ไม่ใช่คำตอบที่แสดงให้เห็นถึงกรณีที่ควรกระทำ เพราะผู้ดูแลระบบควรต้องพิจารณาว่าการกระทำของตนจะก่อให้เกิดผลกระทบด้วย) การถูกติดตามจากหน่วยงานของรัฐ (คำตอบว่า "ดำเนินการตามกฎหมาย" ไม่ใช่คำตอบที่ผิด แต่ควรมีการขยายความมากกว่านี้ว่าผู้ดูแลระบบควรจะรับผิดชอบอย่างไรในการทำความเข้าใจกับหน่วยงานของรัฐ และจะมีมาตรการที่จำเป็นอย่างไร) และการขยายขอบเขตการต่อต้านก่อกวน (ผู้ใช้ที่ได้รับการเสนอชื่อเป็นผู้ดูแลระบบควรเห็นภาพของลักษณะการก่อกวนที่เกิดขึ้น เช่น กรณีของ "สิทธิชัย เกตุมณี" ที่ยกตัวอย่างมา และพิจารณาว่ามาตรการรับมือการก่อกวนที่ควรมีเมื่อทราบถึงลักษณะของการก่อกวนนั้นแล้วควรเป็นเช่นใด เช่น การใช้ Abuse Filter, บล็อกผู้ใช้/ไอพี) เป็นต้น --Harley Hartwell (คุย) (for G(x)) 23:50, 2 มีนาคม 2566 (+07)
มุมมองดังกล่าวผมมองในฐานะความคิดเห็นส่วนตัวซึ่งความคิดเห็นส่วนตัวนี้มีความแตกต่างกันในแต่ละบุคคล ในคำถามผมไม่ได้พิจารณาเฉพาะผลกระทบที่เกิดขึ้นกับตนเองครับ เพราะผมยังพิจารณาผลกระทบที่เกิดต่อชุมชนวิกิพีเดียภาษาไทยด้วย ทั้งผู้ใช้ไอพีและผู้ใช้ที่เขียนเป็นประจำอยู่แล้ว ในคำถามการแก้ไขหน้านโยบายโดยไม่ถามความเห็นชอบจากชุมชนนั้น รู้สึกว่าคุณอ่านให้ถี่ถ้วนหรือไม่ครับคำพูดที่ผมพิมพ์ในลักษณะว่า "จะไม่เกิดขึ้นกับตนเอง" เป็นเพียงความรู้สึกที่มีต่อการกระทำเท่านั้น หมายความว่าลักษณะความผิดที่กล่าวในคำถามนั้นผมจะไม่สร้างปัญหาแบบนั้นแน่นอน คำถามนี้ถามถึงการแสดงการรับผิดชอบต่อเหตุการณ์ครับ ซึ่งผมก็ตอบไปแล้วว่า "ก็คงทำได้เพียงขอโทษต่อชุมชนและเป็นกรณีศึกษาสำหรับผมและผู้ใช้ท่านอื่นว่าไม่ควรทำอะไรลักษณะนี้อีก" ซึ่งไม่เป็นการตอบคำถามอย่างไรครับ 
ในคำถามเกี่ยวกับการถูกติดตามจากหน่วยงานของรัฐ ซึ่งส่วนนี้เป็นส่วนที่คุณมองว่าคำตอบของผมเป็นการพิจารณาผลกระทบที่จะเกิดกับตนเองอย่างเดียวใช่หรือไม่ คำถามนี้ผู้ถามใช้คำว่า "คุณ" ซึ่งก็หมายถึงตัวผมและผู้ถามยังถามต่อว่า "ในกรณีที่เจ้าหน้าที่รัฐสามารถสืบสาวตามตัวได้ว่าคุณเป็นใคร คุณจะรับมือเหตุการณ์แบบนี้อย่างไรครับ" จึงตอบเฉพาะการรับมือของตัวเองเท่านั้นครับ เพราะผู้ถามไม่ได้ถามเกี่ยวกับการรับมือของผมต่อชุมชน แต่ถ้าผมตีความคำถามผิดก็สามารถให้ผมตอบคำถามนี้อีกรอบได้ครับ 
ส่วนการขยายขอบเขตการต่อต้านก่อกวนนั้นผมมองว่าเป็นคำถามที่ค่องข้างก้ำกึ่งคลุมเครือ เพราะเพียงแค่บอกว่า "การขยายขอบเขตของการต่อต้านการก่อกวน จะทำให้วิกิพีเดียปลอดภัยจากการก่อกวนหรือไม่" ในคำพูดที่ว่า "การขยายขอบเขตของการต่อต้านการก่อกวน" เป็นเหมือนเหตุการณ์ที่เกิดขึ้นแล้วหรือกำลังถูกอภิปรายเป็นนโยบายอยู่ ผู้ถามไม่ได้ถามถึงมาตรการในการรับมือจึงไม่ได้ตอบชัดเจนในส่วนนี้ครับ ซึ่งไม่ทราบว่าผู้ถามต้องการใช้ผมตอบคำถามในมาตรการที่มารองรับหรือไม่ ซึ่งคำถามที่ถามควรขยายความให้ชัดเจนมากขึ้นกว่านี้ครับ ต้องขออภัยด้วยครับหากตอบคำถามได้ไม่ชัดเจน 
-- Kaoavi (คาโอเอวีไอ) (คุย) 11:19, 3 มีนาคม 2566 (+07)

**ความเห็นอื่น**
# ขณะนี้เสนอชื่อครบ 2 สัปดาห์แล้ว
::: ผลการลงคะแนน (18/2/1)
:: B20180 ขอให้พิจารณาเพิ่มสิทธิผู้ดูแลระบบและผู้ดูแลระบบอินเตอร์เฟซด้วย และให้นำกลุ่มผู้ตรวจตราออกเนื่องจากซ้ำซ้อนกันครับ --Lookruk 💬 (พูดคุย) 06:24, 27 กุมภาพันธ์ 2566 (+07)
::: เนื่องด้วยผมเป็นผู้ทาบทามคุณ Kaoavi รับการเสนอชื่อ จึงขอให้คุณ Lerdsuwa หรือคุณ Sry85 ได้พิจารณาแต่งตั้งแทนดีกว่าครับ เพราะจะได้ไม่เป็นการชงกินกันเองระหว่างผมกับผู้รับการทาบทาม
:::หมายเหตุ: คุณ Kaoavi มีความประสงค์รับสิทธิ์ผู้ดูแลระบบ และผู้ดูแลระบบอินเตอร์เฟซ ขอบคุณครับ --B20180 (คุย) 13:15, 27 กุมภาพันธ์ 2566 (+07)
::::ขอให้ผู้ดูแลระบบสิทธิแต่งตั้ง อย่าเพิ่งรีบปิดการการเสนอชื่อ ตัวผมมองว่าคำถามที่ถามผู้ถูกเสนอชื่อนั้น มันน้อยเกินไป ซึ่งอาจจะทำให้ผู้ใช้ท่านอื่นมองไม่เห็นถึงจุดประสงค์ที่แท้จริงในการทำหน้าที่ จึงเห็นควรยืดอีกสักประมาณ 1-2 วันจะได้ไหมครับ --Tvcccp  (cn:Yesona)  (Talk)  21:58, 27 กุมภาพันธ์ 2566 (+07)
::::: ตอนนี้มีคำถามเพิ่มเติมให้ผู้ถูกเสนอชื่อตอบอีกหลายข้อ ก็คงต้องยืดไปอีก 2 วันครับ --Lookruk 💬 (พูดคุย) 06:12, 28 กุมภาพันธ์ 2566 (+07)
::::::ตอนนี้ ผมไม่มีอะไรจะถามผู้เสนอแล้ว ผู้ดูแลระบบสิทธิแต่งตั้งดำเนินการต่อได้เลยครับ --Tvcccp  (cn:Yesona)  (Talk)  21:28, 2 มีนาคม 2566 (+07)